《赠郑殷处士》
唐代·邵谒

善琴不得听，嘉玉不得名。知音既已死，良匠亦未生。

退居一河湄，山中物景清。鱼沉池水碧，鹤去松枝轻。

长材靡入用，大厦失巨楹。颜子不得禄，谁谓天道平。

作者简介：邵谒 唐（约公元860年前后在世）字不详，广东韶州翁源人。 唐代“岭南五才子”之一。 生卒年均不详，约唐懿宗咸通初前后在世。